Publication: Magyar Közlöny
Issue: MK-2005-87 (Year: 2005, Number: 87)
Era: 2004-2010
Section: Az adatvédelmi biztos állampolgári panasz nyomán szembesült azzal a problémával, hogy a bûnügyi nyilvántartásról és a hatósági erkölcsi bizonyítványról szóló 1999. évi LXXXV. törvény szerint a hatósági erkölcsi bizonyítványban a kérelmezõ büntetlensége, mentesítésben részesülése, továbbá a vádemelés elhalasztása esetén egyaránt a „bûntettesek nyilvántartásában nem szerepel” közlés szerepel. Így a hatósági erkölcsi bizonyítvány a tényleges állapottól eltérõ
Paragraph Index: 657

Az adatvédelmi biztos állampolgári panasz nyomán szembesült azzal a problémával, hogy a bûnügyi nyilvántartásról és a hatósági erkölcsi bizonyítványról szóló 1999. évi LXXXV. törvény szerint a hatósági erkölcsi bizonyítványban a kérelmezõ büntetlensége, mentesítésben részesülése, továbbá a vádemelés elhalasztása esetén egyaránt a „bûntettesek nyilvántartásában nem szerepel” közlés szerepel. Így a hatósági erkölcsi bizonyítvány a tényleges állapottól eltérõ adatot tartalmaz olyanok esetében, akik már mentesültek ugyan a büntetett elõélethez fûzõdõ hátrányok alól, de bûnügyi nyilvántartásban tárolt adataik törlési határideje még nem telt le. A valóságos helyzettõl eltérõ adatot tartalmazó hatósági bizonyítvány megtévesztõ lehet, ezért nem felel meg az adatminõség követelményének. Az adatvédelmi biztos a vonatkozó törvény módosítását kezdeményezte, egyúttal arra is felhívta a figyelmet, hogy a hatósági erkölcsi bizonyítvány bejegyzésének új szövegét körültekintõen kell meghatározni, hiszen a büntetõjogi mentesítés törvényi céljával, továbbá a célhoz kötött adatkezelés elvével is ellentétes lenne, ha az erkölcsi bizonyítványból megállapítható lenne, hogy ki az, akinek adatait még nyilvántartják, noha már nem minõsül büntetett elõéletûnek. A belügyminiszter a kezdeményezéssel egyetértve egyeztette azt az Igazságügyi Minisztériummal, majd arról tájékoztatta az adatvédelmi biztost, hogy javaslatainak a büntetés-végrehajtásról szóló tervezet kiegészítésével tesznek eleget. (1522/J/2004) A belügyi ágazattal kapcsolatos egy másik, 2004-es jogalkotási kezdeményezés is. Az adatvédelmi biztos levélben hívta fel a belügyminiszter figyelmét arra, hogy helyi népszavazáshoz, népi kezdeményezéshez kapcsolódó személyes adatkezelést kötelezõ az adatvédelmi biztosnak elõzetesen bejelenteni, aki az adatkezelés nyilvántartásba vételekor azonosítót ad, amelyet az Avtv. 29. §-ának (1) bekezdése értelmében az aláírásgyûjtõ íveken fel kell tüntetni. A biztos javasolta az aláírásgyûjtõ ív jogszabályban meghatározott adattartalmának kiegészítését az adatvédelmi nyilvántartási azonosítóval. A belügyminiszter egyetértett a kezdeményezéssel és ígéretet tett arra, hogy a választási eljárásról szóló törvény 2005-ös módosításának elõkészítése során figyelembe veszi azt. (1630/J/2004)

Source: https://magyarkozlony.hu/hivatalos-lapok/3b08c9aa1c83ab42412c6dad7f256014a9fa0aec/dokumentumok/4aa3e7dbe4f70ece47358342ad647951b82d97ab/letoltes